o
DEREK PRINCE: RAKENNA KALLIOLLE
VESIKASTE, OSA 2
Kun ihminen on haudattu ja ylösnoussut, -
hänen elämänsä ei enää kuulu hänelle.
Jos ihminen haluaa jatkaa omaa elämäänsä, -
hänen ei pidä mennä kasteelle, sillä kaste on kuolemantuomio.
Se on myös ylösnousemus, mutta sen jälkeen elämä ei enää kuulu itselle
Kaste on sitoutuminen opetuslapseuteen.
Matt. 28:n lopussa Jeesus kertoi opetuslapsille, -
miten täytyy toimia evankeliumin julistustyössä.
Matt. 28:19-20: -
"Menkää siis ja tehkää kaikki kansat minun opetuslapsikseni:" -
"kastakaa heitä Isän, Pojan ja Pyhän Hengen nimeen" -
"ja opettakaa heitä noudattamaan kaikkea," -
"mitä minä olen käskenyt teidän noudattaa."
Jeesus käski mennä ja tehdä kaikki kansat Hänen opetuslapsikseen.
Hän ei käskenyt tehdä seurakunnan jäseniä.
Seurakunnan suurin ongelma ovat jäsenet, -
jotka eivät ole opetuslapsia.
He vääristävät totuutta, jota yritämme julistaa.
Ellei ihminen halua olla opetuslapsi, -
hänellä ei ole oikeutta tulla kastetuksi.
Apostolit eivät opettaneet kansaa ennen kastetta.
Varsinainen opetus alkoi vasta kasteen jälkeen.
Miksi tuhlata aikaa sitoutumattomien opettamiseen?
Osoittakoot sitoutumisensa. Opetetaan heitä vasta sitten.
Tarkastellaan kristillisen kasteen edellytyksiä.
Olemme jo tutkineet Johanneksen kasteen edellytyksiä.
Jeesus käski mennä ja tehdä kaikki kansat opetuslapsiksi -
kastamalla heitä.
Kastettavan on siis täytynyt kuulla evankeliumi Jeesuksesta.
Evankeliumihan sisältää kolme historiallista tosiasiaa.
Jeesus kuoli, haudattiin ja nousi kuolleista.
Jos ihminen uskoo sen, se katsotaan hänelle vanhurskaudeksi.
Meillä ei ole oikeutta kastaa ihmisiä, -
jotka eivät ole hyväksyneet evankeliumin tosiasioita.
Toinen edellytys on parannuksenteko.
Voimme lukea Ap. t. 2:38:sta, -
miten kuulijat olivat tunteneet piston sydämessään ja kysyivät: -
"Mitä meidän pitää tehdä?"
Pietari vastasi: "Tehkää parannus!"
Parannuksenteko on aina ensimmäinen askel.
"Tehkää parannus ja ottakoon kukin teistä kasteen" -
"niin te saatte Pyhän Hengen lahjan."
Tämä on Jumalan menettelytapa. Miksi viivyttelisimme kastetta?
Kolmanneksi kastettavan täytyy uskoa.
Mark. 16:15-16:ssa Jeesus sanoi: -
"Menkää kaikkeen maailmaan" -
"ja saarnatkaa evankeliumia kaikille luoduille."
On kulunut 2000 vuotta, emmekä me vieläkään ole tehneet työtämme.
"Joka uskoo ja kastetaan, se pelastuu."
Ihmistä ei voida kastaa, ellei hän ole uskova.
"Joka uskoo ja kastetaan, se pelastuu."
Jeesus ei tarjoa pelastusvarmuutta niille, -
jotka uskovat mutta eivät ole saaneet kastetta.
Joku voi väittää jotakin muuta, -
mutta Kirjoitukset eivät takaa pelastusta niille, -
jotka eivät ole saaneet uskovien kastetta.
Tarkoitan upotuskastetta, jossa ihminen käy kokonaan veden alla.
Pietari mainitsee erään ehdon 1. Piet. 3:21:ssä.
1. Piet. 3:21
Pietari puhuu Nooan päivistä.
Tarkastelemme, miten se liittyy kasteasiaan.
Pietari sanoo 1. Piet. 3:20:ssä: -
"Jumala odotti Nooan päivinä kärsivällisesti sen ajan," -
"kun arkkia rakennettiin."
"Vain muutamat, se on kahdeksan sielua, pelastuivat veden kautta."
Jumala lähetti vedenpaisumuksen, vasta kun arkki oli valmis.
Jumala odotti kärsivällisesti, kunnes arkki oli valmis.
Sitten Hän lähetti vedenpaisumuksen.
Maailman kaikista ihmisistä kahdeksan pelastui.
Se on vakava ajatus.
Siihen aikaan maapallolla asui vähintään 2 milj. ihmistä.
Kahdesta miljoonasta siis kahdeksan pelastui.
Pelastus ei ole enemmistön asia.
Nykyajan niin kutsutussa demokraattisessa yhteiskunnassa -
monet asiat ratkaistaan enemmistön päätöksellä.
Jumalan asioita ei koskaan ratkaista sillä tavoin.
Ne ratkaistaan Jumalan päätöksellä.
Pietari jatkaa puhumalla arkista, Nooasta ja vedenpaisumuksesta.
"Tämän vertauskuvan mukaan vesi nyt teidätkin pelastaa, kasteena."
Pietarin mukaan kaste pelastaa meidät.
"Se ei ole lihan saastan poistamista."
Se ei ole peseytymiskylpy.
Se on hyvä omantunto Jumalaa kohtaan.
Tämä on neljäs ehto: voimme vastata Jumalalle hyvällä omallatunnolla.
Voi sanoa: "Jumala, tiedän, että olen tehnyt syntiä."
"Olen pahoillani. Teen parannusta."
"Uskon, että Jeesus kuoli puolestani."
"Uskon, että usko Häneen tekee minut vanhurskaaksi."
"Olen tehnyt kaiken vallassani olevan. Armahda minua."
Vastaamme Jumalalle hyvällä omallatunnolla.
Jos olemme tehneet kaiken, mitä Jumala pyytää, -
voimme vastata Hänelle hyvällä omallatunnolla.
Kertaan vielä uskovan kasteen neljä edellytystä: -
Ensinnäkin evankeliumin kuuleminen, -
toiseksi parannuksenteko, -
kolmanneksi evankeliumin uskominen -
ja neljänneksi hyvä omatunto Jumalaa kohtaan.
En halua lähteä kiistelemään, mutta kiistatta voin sanoa: -
pikkulapsi ei täytä edellä mainituista ehdoista ainoatakaan.
Eikö niin? Kukaan ei voi kiistää sitä.
Haluan nyt sanoa jotakin, johon jo viittasin.
Kasteopetuksen ei tarvitse kestää kauan.
Eräällä lähetysmatkalla näin, -
miten kääntyneitä opetettiin kuuden viikon ajan ennen kastetta.
Lopuksi he kastoivat opetettuja pakanoita, -
jotka eivät olleet kohdanneet Herraa.
Haluan osoittaa muutamia seikkoja aikakysymyksestä.
Helluntaipäivänä kastettiin kolme tuhatta henkeä -
samana päivänä, jona he kuulivat sanoman.
Apostolit eivät vaatineet, -
että ensin täytyy kuuden viikon ajan osoittaa hengen hedelmiä -
tai opetella ulkoa kaikki Jeesuksen puheet.
Heidät kastettiin, koska he olivat täyttäneet ehdot.
He olivat uskoneet ja tehneet parannuksen.
He olivat valmiita tekemään sitoumuksen.
Ap. t. 8:ssa etiopialainen hoviherra kuuli evankeliumin.
Luetaan tämä mainio raamatunpaikka.
Ap. t. 8:ssa kerrotaan, miten Filippus oli matkalla Gazaan.
Filippus oli todistanut herätystä Samariassa.
Enkeli lähetti hänet Gazaan.
Hän näki etiopialaisen hoviherran istumassa vaunuissaan.
Hoviherra luki profeetta Jesajan kirjaa.
Filippus meni hoviherran luo.
Hoviherra sanoi: "Sano, kenestä profeetta puhuu näin," -
"itsestäänkö vai jostakin toisesta?"
Hoviherra luki Jes. 53:a: "Kuin lammas hänet viedään teuraaksi."
Hoviherra kysyi, puhuiko profeetta itsestään vai jostakin toisesta.
Ap. t. 8:35: "Filippus avasi suunsa" -
"ja lähtien tästä kirjoituksesta julisti evankeliumia Jeesuksesta."
Hän kertoi, että Jesaja puhui Jeesuksesta.
Hän julisti evankeliumia Jeesuksesta.
"Ja kulkiessaan tietä he tulivat veden ääreen."
Hoviherra sanoi: "Tässä on vettä. Mikä estää kastamasta minua?"
"Hän käski pysäyttää vaunut, ja he astuivat kumpikin veteen," -
"ja Filippus kastoi hänet."
Filippuksen oli täytynyt mainita kasteen.
Hoviherrahan teki aloitteen kasteesta.
Filippus suostui antamaan kasteen.
He menivät kumpikin veteen.
UT:n kasteessa ihmiset aina menevät veteen -
ja nousevat vedestä.
Sitten Pyhä Henki tempasi Filippuksen pois.
Hoviherra ei enää nähnyt häntä mutta jatkoi iloisena matkaansa.
Mahdollisesti kului vain pari tuntia, -
siitä hetkestä kun hoviherra kuuli evankeliumin -
siihen saakka kun hänet kastettiin.
Se ei ollut pitkä valmisteluaika.
Tunnette kertomuksen Korneliuksesta.
Pietari meni vastentahtoisesti pakanoiden kotiin.
Hän alkoi kertoa heille Jeesuksesta.
Tapahtui ihana asia. Hänen saarnansa keskeytettiin.
Pyydän Jumalalta lisää keskeytyksiä saarnoihin.
Pyhä Henki keskeytti saarnan.
Ap. t. 10:44:ssä sanotaan: -
"Kun Pietari vielä puhui," -
"tuli Pyhä Henki kaikkien päälle, jotka puheen kuulivat."
"Ja kaikki juutalaiset hämmästyivät sitä," -
"että Pyhän Hengen lahja vuodatettiin pakanoihinkin."
Tämä oli kaste ylhäältä. Puhumme siitä ensi kerralla.
Se on Niagaran vesiputousten kaste.
"He kuulivat heidän puhuvan kielillä ja ylistävän Jumalaa."
Monet saarnaajat vaativat hengen hedelmien esiintymistä, -
ennen kuin he suostuvat kastamaan.
Ei kukaan voisi olla haluttomampi uskomaan, -
että pakana voi tulla uskoon, kuin Pietari ystävineen.
Heidät vakuutti se, että kääntyneet puhuivat kielillä.
Pietari sanoi: "Ei kai voi kieltää kastamasta vedellä näitä," -
"jotka ovat saaneet Pyhän Hengen niin kuin mekin?"
Pietari käski kastaa heidät. Ei suositellut vaan käski.
Se on Jumalalle kuuliaisuuden teko.
Ehti kulua ehkäpä noin tunti siitä hetkestä, -
kun he puhuivat kielillä, siihen hetkeen, kun heidät kastettiin.
Heidät kastettiin viipymättä.
Kertomus filippiläisestä vanginvartijasta kiehtoo minua.
Paavali ja Silas oli teljetty vankilaan.
Siellä tarkasti vartioidun vankilan sisimmässä tyrmässä -
apostolit lauloivat ylistystä keskiyön pimeimpinä tunteina.
Muut vangit kuuntelivat heitä.
Apostolien ylistys vapautti Jumalan yliluonnollisen voiman.
Vankilan perustukset vavahtelivat.
Vankilan ovet lennähtivät auki, ja vankien kahleet irtosivat.
Vartija aikoi surmata itsensä.
Vartijoiden piti vastata vangeista hengellään.
Paavali sanoi: "Älä tee itsellesi mitään. Olemme kaikki täällä."
Ap. t. 16:29-33: "Vartija pyysi valoa," -
"juoksi sisälle ja lankesi vavisten Paavalin ja Silaan eteen."
Mikä ihana näky! Vartija lankeaa vavisten vankien eteen.
Vartija kysyi: "Herrat, mitä minun pitää tehdä, että pelastuisin?"
"Niin he sanoivat: 'Usko Herraan Jeesukseen,' -
'niin sinä pelastut, niin myös sinun perhekuntasi.'"
Perheen päänä vartijalla oli oikeus uskoa perheensä puolesta.
"He puhuivat sitten Herran sanaa hänelle ja koko talonväelle."
"Vartija otti heidät mukaansa samalla yön hetkellä" -
"ja pesi heidän haavansa. Hänet ja kaikki hänen omaisensa kastettiin."
Heidät kastettiin yön hetkellä. Ei odotettu edes aamua.
Kasteen merkitystä UT:n kristityille ei voi kyllin korostaa
He eivät odottaneet kastejuhlaa, koska kaste oli pelastuskysymys.
Joka uskoo ja kastetaan, se pelastuu.
Jokainen saa päättää itse, miten tähän vastaa.
Tarkastellaan kasteen hengellistä merkitystä.
Se kerrotaan Room. 6:ssa.
Avataan Room. 6:3.
"Ettekö tiedä, että me, jotka olemme kastetut Kristukseen," -
"olemme Hänen kuolemaansa kastetut."
Kun Paavali kysyy "ettekö tiedä?", monet nykykristityt eivät tiedä.
Aina kun Paavali kysyy, "ettekö tiedä?", -
nykykristityistä enemmistö ei tiedä.
"Olemme yhdessä Hänen kanssaan haudatut kasteessa kuolemaan," -
"että niin kuin Kristus herätettiin kuolleista kirkkauden kautta," -
"samoin pitää meidänkin uudessa elämässä vaeltaman."
Seuraamme Kristusta kuolemaan, hautaan ja ylösnousemukseen.
Paavali sanoo jotakin merkittävää: -
"Jos kerran yhtäläinen kuolema on liittänyt meidät yhteen," -
"me myös nousemme kuolleista niin kuin Hän."
Paavali puhuu kasteen haudasta.
Jos olemme haudatut, me myös nousemme kuolleista.
"Tiedämme, että vanha ihmisemme on hänen kanssaan ristiinnaulittu," -
"jotta synnin ruumis kukistettaisiin," -
"ettemme enää syntiä palvelisi."
Kaste kuvastaa sitä, että kun Jeesus kuoli ristillä, -
syntinen, lihallinen, kapinallinen luontomme kuoli Hänen kanssaan.
Tämä on ilmestystietoa.
Ihminen voi saada syntinsä anteeksi mutta jatkaa kapinallista elämää.
Monet itse asiassa elävät sillä tavalla.
He saavat synninpäästön ja alkavat tehdä jälleen syntiä.
Se ei ole Jumalan tarkoitus.
He eivät tunne sitä historiallista tosiseikkaa, -
että ristillä meidän vanha ihmisemme teloitettiin.
Se on ainoa ratkaisu kapinallisuuteen.
Ainoa ratkaisu on teloitus.
On hyvä uutinen, että teloitus tapahtui 2000 vuotta sitten, -
kun Jeesus kuoli ristillä.
Paavali painotti sitä.
Hän jatkaa jakeessa 11: -
"Pitäkää itsenne synnille kuolleina," -
"mutta Jumalalle elävinä Kristuksessa Jeesuksessa."
Paavali kehotti meitä pitämään itseämme synnille kuolleina -
mutta Jumalalle elävinä.
Ulkoinen osoitus tästä on vesikaste.
Kasteessa menemme hautaan ja nousemme haudasta.
Vanha syntinen luonto jätetään hautaan -
ja noustaan haudasta uutena luomuksena.
Kol. 2:ssa on erittäin tärkeä ajatus kasteesta.
Avataan Kol. 2.
Paavali kirjoittaa kristityille Kol. 2:11:ssä: -
"Hänessä te myös olette ympärileikatut," -
"ette käsintehdyllä ympärileikkauksella," -
"vaan lihan ruumiin riisumisella, Kristuksen ympärileikkauksella."
Juutalaisessa ympärileikkauksessa poistetaan pieni nahanpala.
Kristillisessä ympärileikkauksessa leikataan koko syntinen luonto.
Kun ruumis kuolee, mitä tehdään?
En kuullut. Haudataan. Totta.
On suuri loukkaus jättää ruumis lojumaan taivasalle.
Palvelin brittijoukoissa Pohjois-Afrikassa.
Emme koskaan jättäneet ruumista lojumaan.
Hautasimme sen aina.
Jos olet kuollut, älä jätä ruumistasi lojumaan.
Vie se hautaan.
Ymmärsittekö, mitä ajan takaa?
Kun ruumis on riisuttu pois, mitä sitten tehdään?
Paavali sanoo: "Haudatkaa se!"
"Olette Hänen kanssaan haudattuina kasteessa," -
"jossa te myös Hänen kanssaan olette herätetyt uskon kautta."
Kaste toimii vain, jos ihminen uskoo.
Uskon kautta meidät herätetään.
Ellei ihminen usko, kaste ei toimi.
Luettelen tiettyjä tärkeitä tosiasioita.
Avataan Gal. 3:27.
"Sillä kaikki te, jotka olette Kristukseen kastetut," -
"olette Kristuksen päällenne pukeneet."
Meidät on kastettu Kristukseen.
Meitä ei kasteta kirkko- tai tunnustuskuntaan.
Se on vakava virhekäsitys.
Kaste toimii vain uskon kautta.
On ymmärrettävä, että Pyhä Henki antaa voimaa uuteen elämään.
Henki, joka herätti Jeesuksen kuolleista, toimii meissä.
Vilkaistaanpa nopeasti kahta VT:n kastekäsitystä.
Ensimmäistä jo tarkastelimme lukiessamme 1. Piet. 3:20-21:n.
Nooan arkki on Pietarin mukaan esimerkki vesikasteesta.
Mikä on Nooan arkin sanoma?
Ensiksikin tuomio oli tulossa.
Tuomiota voi paeta vain yhdellä tavalla: menemällä arkkiin.
Vedenpaisumus edusti Jumalan tuomiota.
Arkki on aina esikuva Jeesuksesta.
Arkissa vältytään tuomion hukuttavilta vesiltä.
Arkin ulkopuolella oleva hukkuu.
Ei ole muuta pakokeinoa kuin olla arkin sisällä, Jeesuksessa.
Vain arkissa oleva välttyi hukkumasta.
Arkki vie uuteen, täysin erilaiseen elämään.
Vanha elämä oli huuhdottu pois. Uusi elämä avautui.
Se on kuva Nooan arkista.
Tarkastelemme lyhyesti myös erästä toista kuvaa.
Se on 1. Kor. 10:ssä.
1. Kor. 10:1-2: -
"Sillä minä en tahdo, veljet, pitää teitä tietämättöminä siitä," -
"että isämme olivat pilven alla ja kulkivat kaikki meren läpi" -
"ja saivat kaikki kasteen Moosekseen pilvessä ja meressä."
He olivat meille esimerkkejä.
Kaikki israelilaiset kokivat kaksi asiaa matkalla luvattuun maahan.
Pilvi laskeutui heidän ylleen taivaasta.
Paavalin mukaan he saivat kasteen pilvessä.
He menivät veteen, kulkivat veden läpi ja nousivat vedestä.
Paavalin mukaan he saivat kasteen meressä.
Tämä kaksoiskaste on tarkoitettu kaikille uskoville.
Pilvi laskeutuu ylhäältä. Uskova saa kasteen pilvessä.
Uskova menee veteen, kulkee veden läpi ja nousee vedestä.
Kun israelilaiset nousivat merestä, he aloittivat uuden elämän.
He saivat uudet lait ja uuden johtajan. Kaikki muu jäi taakse.
Vesi erotti heidät egyptiläisistä.
Israelilaiset pelastuivat Egyptissä karitsan verellä, -
mutta heitä ei erottanut egyptiläisistä veri, vaan vesi.
Kaste erottaa meidät vanhasta.
Voimme uskoa Jeesuksen vereen ja pelastua, -
mutta emme ole erotetut, ennen kuin saamme kasteen.
Olen työskennellyt monien pahoista hengistä vapautuneiden kanssa.
Olen aina neuvonut heitä menemään kasteelle, -
sillä se erottaa vanhasta.
Veri pelastaa Egyptissä. Vesi erottaa Egyptistä.
Israelilaiset olivat veden ja pilven erottamia.
He saivat kasteen Moosekseen, ja Mooseksesta tuli johtaja.
Meitä ei kasteta Moosekseen vaan Kristukseen.
Kristuksesta tulee johtajamme.
Jotta voimme vaeltaa Kristuksessa Kirjoitusten mukaisella tavalla, -
meidän on kuljettava pilven alla ja veden läpi.
Hepr. 11:29:ssä sanotaan jotakin tärkeää.
Luetaan se.
Hepr. 11:29 korostaa uskon merkitystä.
Jos uskoton menee kasteelle, hän on ennen kastetta kuiva syntinen -
ja kasteen jälkeen märkä syntinen. Se on ainoa muutos.
Hepr. 11:29:ssä sanotaan: -
"Uskon kautta he kulkivat meren poikki ikään kuin kuivalla maalla."
"Samaa yrittäessään egyptiläiset hukkuivat."
Egyptiläisillä ei ollut uskoa.
Jos uskoton saa kasteen vedessä, hän hukkuu.
Vain usko Jeesukseen vie uuteen elämään.
Tämä on hyvin vakava aihe, -
vakavampi kuin monet kirkko- ja tunnustuskunnat tietävätkään.
Olen kohdannut monia, jotka ovat tunteneet piston sydämessään.
Olen neuvonut heitä menemään kasteelle mahdollisimman pian.
Meidän täytyy uudistaa käsityksiämme kasteesta.
Se on osa pelastusta.
En väitä, että uskova joutuu kadotukseen, ellei hän saa kastetta
Minulla ei ole myöskään valtuuksia julistaa pelastusta ilman kastetta.
Sanotaan, että joka uskoo ja kastetaan, se pelastuu.
Jos olet kiinnostunut Derek Princen opetuksista, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz